stanford-oval/wikipedia huggingface dataset:
גיל לימון
ביוגרפיה > עוזר מזכיר הממשלה והיועץ המשפטי לממשלה

בשנת 2013, עם מינויו של אלוף (מיל') אביחי מנדלבליט, שכיהן כפרקליט הצבאי הראשי בתקופת שירותו של לימון במחלקת הדין הבינלאומי, למזכיר הממשלה, החל לימון לשמש כיועצו הבכיר. בתפקיד זה עסק לימון, בין היתר, בעניינים המשפטיים הנוגעים להתיישבות הישראלית ביהודה ושומרון.
בפברואר 2016, עם מינויו של מנדלבליט ליועץ המשפטי לממשלה, מונה לימון לעוזרו הבכיר. במסגרת תפקידו היה מעורב בקבלת החלטות בתיקים הפליליים הנמצאים על שולחנו של היועץ המשפטי לממשלה, ובכלל זה השתתף בדיוני היועץ המשפטי לממשלה לקראת הגשת כתבי האישום בתיקי נתניהו, ותמך בהגשת כתב אישום על שוחד בתיק 4000. באותו עניין, בין היתר, דחה את בקשת עורכי דינו של נתניהו לקיים את השימוע בעניינו בשידור חי וייצג את עמדת היועץ המשפטי בפני ועדת ההיתרים בעניין המימון להגנת נתניהו.
כמו כן, היה אחראי על קשרי לשכת היועץ עם משרד ראש הממשלה, השרים והכנסת ועמד בראש הדסק הציבורי, המנהלי והבינלאומי של לשכת היועץ, שעסק, בין היתר, בסוגיות משפטיות בנושאי ביטחון וההתיישבות הישראלית ביהודה ושומרון.
ביוגרפיה > המשנה ליועץ המשפטי לממשלה (משפט ציבורי מנהלי) > ממשלת ישראל ה-36

בתחילת אוגוסט 2021 בחרה ועדת איתור, בראשה עמד היועץ המשפטי לממשלה אביחי מנדלבליט, פה אחד, בגיל לימון למשנה ליועץ המשפטי לממשלה (משפט ציבורי-מנהלי), במקומה של דינה זילבר, שסיימה את תפקידה בדצמבר 2020. סמוך לאחר מכן אישרה ממשלת ישראל ה-36 את המינוי.
באוקטובר 2021 העביר לימון חוות דעת לוועדת הבדיקה הממשלתית לבחינת הדרכים למניעת אסונות דוגמת האסון בנחל צפית, ובה הביע את עמדתו שעל משרד הביטחון, משרד ההתיישבות ומשרד החינוך לפקח על הסדרי הבטיחות במכינות הקדם-צבאיות, כולל פעילויות חוץ, בניגוד לעמדתם של אותם משרדים.
במסגרת תפקידו אחראי על תחום ניגודי העניינים בממשלת ישראל ושלוחותיה, ההפרדה בין גברים ונשים, מינויים בשירות הציבורי, מגבלות בתקופת בחירות, ועוד.
במאי 2022 העמיד שר המשפטים גדעון סער את לימון בראש צוות בין משרדי לבחינת סמכויות בתי המשפט לעניינים מינהליים.
ביוגרפיה > המשנה ליועץ המשפטי לממשלה (משפט ציבורי מנהלי) > ממשלת ישראל ה-37

בתחילת פברואר 2023 פרסם חוות דעת, על דעת היועצת המשפטית לממשלה גלי בהרב-מיארה, לפיה על ראש הממשלה בנימין נתניהו להימנע מלעסוק ברפורמה המשפטית בישראל בשל חשש לניגוד עניינים. בהמשך, לצד אביטל סומפולינסקי ועל דעת בהרב-מיארה, פרסם חוות דעת לפיה תיקון לחוק יסוד: הממשלה, לפיו ביטול הלכת דרעי-פנחסי באמצעות חוק יסוד הקובע כי מינוי שר יהיה כפוף לביקורת שיפוטית רק ביחס לתנאי הכשירות הקבועים, עשוי להיפסל בידי בג"ץ ויש להתנגד לו מטעמים מהותיים. כמו כן, על דעת בהרב מיארה, הביע התנגדות להצעת תיקון לחוק היסוד האמור, לפיה מצב "נבצרות" של ראש הממשלה יחול רק במקרה של אי-מסוגלות פיזית או נפשית, אך ההצעה אושרה בכנסת. בהמשך הציג את התנגדות הייעוץ המשפטי לצמצום עילת הסבירות.
חיים אישיים

מתגורר בהוד השרון, נשוי לרותם העובדת במכון וולקני, ואב לשלושה.
פרסומים

המאבק בטרור בראי המשפט הבין-לאומי, המכון למחקרי חקיקה ולמשפט השוואתי ע"ש הרי ומיכאל סאקר / נבו, ה'תשע"ו-2016
"טרור במשפט הבינלאומי", בתוך משפט בינלאומי (רובי סיבל ויעל רונן – עורכים) (מהדורה שלישית, 2016)
אביחי מנדלבליט וגיל לימון, "'במשפט תעשה לך מלחמה' – ועדת השופט יעקב טירקל לבדיקת אירועי המשט ו'לוחמת משפט'", בתוך ספר טירקל – פרקי הגות, עיון ומשפט (אהרן ברק, קארין כרמית יפת, אליקים רובינשטיין עורכים) (2019), עמ' 267
אביחי מנדלבליט וגיל לימון, "שלטון החוק בשדה הקרב המודרני – על חקירת מקרי מוות שאירעו במסגרת המאבק בטרור", בתוך ספר מנחם פינקלשטיין – משפט, ביטחון וספר (שרון אפק, עופר גרוסקופף, שחר ליפשיץ, אלעד שפיגלמן עורכים) (2020), עמ' 279
"2003 – השנה שעיצבה את העיסוק המשפטי בתוואי גדר הביטחון", "שורשים במשפט", באתר משרד המשפטים, 2 במאי 2019
מה רוצים ממנדלבליט, באתר הארץ, 19 בנובמבר 2018
ביקורת כן, שקרים לא: מערכת אכיפת החוק לא תירתע, באתר ישראל היום, 2 באוקטובר 2020
התנערות מייצוג פרקליטות המדינה עלולה להוביל לפגיעה קשה בשלטון החוק, בעיתון מקור ראשון, 1 בנובמבר 2020
אמון הציבור ביועץ המשפטי לממשלה, עורך הדין, גיליון 46, דצמבר 2020, עמ' 36
צריך לשמור על "ביטחון משפטי" גם בימי מגפה, באתר גלובס, 10 בפברואר 2021
Gil Limon, "Redefining the Law of Armed Conflict? Legal Manipulations regarding Israel's Struggle against Terrorism, in Hamas, the Gaza War and Accountability under International Law", Jerusalem Center for Public Affairs (2009)
Avihai Mandelblit and Gil Limon, "Lawfare: The New Front of Asymmetric Conflicts", 56 Justice 13 (2015)
הערות שוליים

1 2 3 4 5   מיכאל טוכפלד, ‏"הוא לא דינה זילבר": הכירו את המשנה הבא ליועמ"ש, בעיתון מקור ראשון, 5 באוגוסט 2021.
1 2 3 4 5  יסמין גואטה, הפרופיל של גיל לימון, ברשימת 40 הצעירים המבטיחים של TheMarker לשנת 2016.
↑  גיל לימון,  2003 - השנה שעיצבה את העיסוק המשפטי בתוואי גדר הביטחון, "שורשים במשפט", באתר משרד המשפטים, 2 במאי 2019
↑  זוכי פרס כרמון בעבר, המכון ליחסים בינלאומיים על-שם לאונרד דייוויס, הפקולטה למדעי החברה, האוניברסיטה העברית בירושלים
↑  חן מענית, ‏הכירו את 23 הפרקליטים שמכריעים את גורל נתניהו, באתר גלובס, 25 בינואר 2019
↑  מהשמפניות ועד וואלה: אלו החשדות נגד ביבי, באתר בחדרי חרדים, 28 בפברואר 2019
↑   עימות חריף: מנדלבליט סירב לבקשת נתניהו להעברת השימוע בשידור חי, באתר וואלה, 26 בספטמבר 2019
↑  טובה צימוקי, מנדלבליט: לא לאשר לנתניהו "מתנה" של 10 מיליון שקל להוצאות המשפט, באתר ynet, 30 ביוני 2020
↑   נטעאל בנדל, מנדלבליט דן במועמדות של מקורבו ועוזרו האישי, גיל לימון, למשנה ליועמ"ש, באתר הארץ, 25 ביולי 2021
↑   חן מענית, עוזרו של מנדלבליט, גיל לימון, צפוי להתמנות למשנה ליועמ"ש, באתר הארץ, 2 באוגוסט 2021
↑  מעריב אונליין, ‏ד״ר גיל לימון מונה למשנה ליועמ״ש לממשלה (משפט ציבורי-מנהלי), באתר מעריב אונליין, 8 באוגוסט 2021
↑  דוד טברסקי, ‏מנדלבליט מתנגד לעמדת משרדי הממשלה בנושא אסון המכינה: צריכים לפקח על הבטיחות, באתר דבר העובדים בארץ ישראל, 17 באוקטובר 2021
↑  שירית אביטן כהן, ‏לשליש מחברי הממשלה אין עדיין הסדר ניגוד עניינים, באתר גלובס, 17 בנובמבר 2021
↑  יוני גרין, תקווה? המשנה ליועמ”ש החדש: אנחנו לא שוללים הפרדה במעיינות, באתר חרדים10, ‏11 בנובמבר 2021
↑   טלי חרותי-סובר, הממשלה מתפרקת, והליך מינויו של יובל אלבשן למנכ"ל הביטוח הלאומי - נעצר, באתר TheMarker‏, 21 ביוני 2022
↑   בר פלג, היועמ"שית: ישראל לא יכולה להצטרף בזמן בחירות לאמנה למאבק באלימות נגד נשים, באתר הארץ, 27 ביוני 2022
↑  קול קורא לקבלת התייחסויות בנושא סמכות בתי המשפט לעניינים מינהליים, 13 ביולי 2022, באתר משרד המשפטים
↑  חזקי ברוך, גלי בהרב-מיארה לנתניהו: עליך להימנע מהתערבות ברפורמה המשפטית בשל ניגוד עניינים, באתר ערוץ 7, 2 בפברואר 2023
↑  בנצי רובין, ‏יגרום לבג"צ לפסול חוק יסוד | היועמ"שית נגד חוק דרעי 2, באתר "סרוגים", 11 בפברואר 2023
↑  ציוץ של אמיר אטינגר ברשת החברתית טוויטר, 26 בפברואר 2023
↑  עמיר קורץ, המשנה ליועמ"שית על ביטול עילת הסבירות - "אור ירוק לממשלה לקבל החלטות שרירותיות", באתר כלכליסט, 26 ביוני 2023
מאשה והדוב

| --- | --- |

 מבוסס על:  מאשה והדוב 
 סוגה:  קומדיה
 יוצרים:  אולג קוזובקוב
 כותבים:  אולג קוזובקוב
 בימוי:  דניס צ'רביאטסוב
 מדבבים:  יוליה זוניקובה (מאשה) בוריס קוטנביץ' ואירינה קוקושקינה (דוב) מארק קוטנביץ' (הארנב)
 מדבבים בעברית:  מייה קדוש (מאשה/דאשה)
 ארץ מקור:  רוסיה רוסיה
 שפות:  רוסית 
 מקום התרחשות:  מוסקבה
 מספר עונות:  5
 מספר פרקים:  104 
 תוכנית המשך:  המעשיות של מאשה האגדות של מאשה
 הפקה
 מפיק:  אנדריי דוברונוב
 חברת הפקה:  Animaccord 
 הפצה:  Animaccord, נטפליקס, Google Play 
 בעלי תפקידים נוספים:  אנימטורים: דריה מטרשינה וטטיאנה בולוטנובה
 מוזיקה:  ואסילי בוגטירב
 אורך פרק:  7 דקות
 שידור
 רשת שידור:  רוסיה-1 קרוסלה
 רשת שידור בישראל:  ערוץ הילדים (ברוסית) ערוץ ג'וניור יוטיוב נטפליקס yes HOT סלקום TV פרטנר TV FreeTV יוקיד
 תקופת שידור מקורית:  7 בינואר 2009 – הווה 
 קישורים חיצוניים
 mashabear.ru
 דף התוכנית ב-IMDb
 
מאשה
מאשה והדוב (ברוסית: Маша и Mедведь, באנגלית: Masha and the Bear) היא סדרת טלוויזיה רוסית בהנפשה ממוחשבת לגיל הרך, שנחשבת לאחת מההפקות לקהל היעד הנצפות ביותר בהיסטוריה.
הסדרה נוצרה על ידי אולג קוזובקוב ושודרה לראשונה בשנת 2009. ביוטיוב הסדרה עקפה את רף המיליארד צפיות. בישראל הסדרה שודרה בערוץ הילדים ואחר מכן בערוץ ג'וניור, החל מ-15 בדצמבר 2017 ביוטיוב. בשנת 2020 הסדרה שודרה בשירות הזרמת מדיה נטפליקס, בשנת 2022 הוא שודרה בשירות VOD של yes, HOT, סלקום TV ופרטנר TV ובשנת 2023 הוא שודר בשירות סטרימינג FreeTV.
עלילה

הסדרה עוקבת אחר עלילותיהם של מאשה, ילדה בת ארבע, וחברה הדוב.
מאשה מתגוררת בבית ביער עם מספר בעלי חיים (חזיר, עז וכלב).
בפרק הראשון יוצאת מאשה מביתה ביער ומעוניינת לשחק עם שאר בעלי החיים אבל בעלי החיים מתחבאים מפניה.
מאשה מבחינה בפרפר ועוקבת אחריו, דרכו היא מגיעה לביתו של הדוב שבאותו הזמן עוסק בדיג.
מאשה עושה בלאגן בביתו וכשהוא חוזר הוא מנסה להיפטר ממנה, לאחר מספר ניסיונות כושלים הוא מאשר לה להישאר בביתו, והצמד נעשים חברים.
בכל פרק בתוכנית מאשה מתוארת כילדה שובבה והיפראקטיבית האוהבת לחקור את העולם סביבה, מה שגורם לתקלות רבות שמרגיזות את חברה הדוב.
דמויות

מאשה - הדמות המרכזית (יחד עם הדוב) מתוארת כילדה שובבה אך טובת לב.
הדוב - דוב ממין דוב חום קמצ'טקה לרוב מסודר ומאורגן, בעבר עסק בקרקס. מתגורר בבית עשוי עץ ביער. עיסוקו הקודם הפך אותו למוכשר באומניות הבמה (ג'גלינג, רכיבה על חד אופן, וקסמים).
חיות הבר - ביער בו מתגורר הדוב חיות מספר בעלי חיים נוספים המופיעים בסדרה.
הזאבים - זוג זאבים הגרים בתוך אמבולנס הרוס, מאשה נוהגת לשחק איתם ואילו הזאבים פחות נהנים מהמשחק. הזאבים משמשים כרופאים ולעיתים גונבים אוכל מהמקרר בביתו של הדוב.
הארנב - ארנב האוהב לשחק עם מאשה, לעיתים קרובות השניים שוברים יחד רהיטים כשהם משחקים במשחקי כדור. הדוב פחות מחבב אותו מכיוון שהוא מרבה לגנוב גזרים מהערוגה בגינתו.
חיות הבית של מאשה - העז, החזיר, והכלב, גרים בביתה של מאשה. מאשה מחבבת אותם אך הם נרתעים ממנה מכיוון שהיא מרבה להגזים במשחקים איתם.
דאשה - בת דודתה של מאשה, באה לבקר אותה מספר פעמים.
ספין-אוף

לסדרה יצאו שתי סדרות ספין אוף, בהן מאשה מופיע: המעשיות של מאשה והאגדות של מאשה.
הערות שוליים

↑  Masha and the Bear ranked as top in-demand preschool show - Licensing.biz, Licensing.biz, ‏3 בינואר 2022
↑  Jacob Stolworthy, Russian cartoon Masha and the Bear has been watched more than a billion times on YouTube, The Independent, ‏5 בינואר 2016
1 2  מאשה צור-גלוזמן, "מאשה והדוב", סדרת אנימציה שהופכת את היוצרות, באתר הארץ, 22 במרץ 2015
| --- | --- |
בקרת זהויות :  LCCN: no2016076392  LNB: 000242509  VIAF: 305146634457841932173   WorldCat (עם VIAF): 305146634457841932173 
הדוב
Samurai 7

| --- | --- |
  עטיפת הDVD של הסדרה
סמוראי סאבון
 סוגה:  הרפתקאות, פנטזיה, שונן

 אנימה
 במאי:  טושיפומי טאקיזאווה
 אולפני אנימציה:  Gonzo
 רשת שידור:  Animax (יפן)
 מדבבים בשפה העברית:  לא שודר בעברית
 תקופת שידור מקורית:  12 ביוני 2004 – 25 בדצמבר 2004
 מספר העונות:  1
 מספר הפרקים:  26
שבעת הסמוראים (ביפנית: サムライセブン) היא סדרת אנימה יפנית בת 26 פרקים אשר הופקה לשידור על ידי אולפני האנימציה Gonzo בשנת 2004 ומבוססת על הסרט שבעת הסמוראים משנת 1954 של הבמאי אקירה קורוסאווה. הסדרה בוימה על ידי טושיפומי טאקיזאווה והמוזיקה של הסדרה הולחנה בידי קאורו וואדה ואייטצו היישי.
עלילה

samurai 7 מספר את סיפורו של כפר אורז, קאנה. כל שנה בעת הקציר קבוצת שודדים באה וגונבת כמעט את כל האורז שנקצר בשנה ההיא. עם הזמן השודדים נעשים יותר ויותר תובעניים, ומתחילים לקחת בנוסף לאורז גם ילדים ונשים. המנהיג הזקן של כפר קאנה מחליט שכדי להגן על הכפר יש לשכור סמוראים שיגנו עליו. לכפר אין כסף ולכן עליו למצוא סמוראים שילחמו תמורת שכר של אורז.
שלושה כפריים עוזבים את הכפר כדי לגייס סמוראים. הם נוסעים לעיר ומחפשים סמוראים שילחמו בשבילם, אחרי שהם מוצאים שבעה סמוראים ועושים בעיות בעיר, מחליטים הכפריים שצריך לחזור לקאנה כדי להכין ביצורים נגד השודדים.
הסמוראים מלמדים את הכפריים קשתות, בניית חומות ובניית בליסטרה. אחרי שהם מביסים בהצלחה את השודדים, הסמוראים מתקיפים נגד הבירה כדי להביס שליט תאב-בצע שלא מזמן עלה לשלטון כקיסר. אחרי אבדות כבדות מצד הסמוראים וכמעט-השמדתו של כפר קאנה, הבירה סוף סוף מובסת.
שירי תמה

פתיחה:"בלתי-מוגבל" הולחן בידי נאנאסה איקאווה
סגירה:"פוהן"(תרגום:הימצאות) הולחן בידי 'Rin
דיווה (שיר)

"דיווה" (באנגלית: "Diva") הוא שירה של הזמרת דנה אינטרנשיונל, שזכה בתחרות האירוויזיון ה-43, שהתקיימה בברמינגהאם, הממלכה המאוחדת, ב-9 במאי 1998. מילות השיר נכתבו על ידי יואב גינאי והוא הולחן על ידי צביקה פיק. בעקבות זכיית השיר התקיימה ב-1999 תחרות האירוויזיון ה-44 בישראל.
הפקה

אינטרנשיונל והשיר נבחרו לייצג את ישראל באירוויזיון באותה שנה על ידי ועדה של רשות השידור, וזאת למרות ביקורת ומחאה מצד מפלגות חרדיות בשל היות הזמרת טרנסקסואלית. ההחלטה פורסמה ב-23 בנובמבר 1997.
לשיר הופק קליפ בבימוי גיא שגיא.
לימים קבעה ועדת בוררות של אקו"ם שהמוזיקאי אלון לוין היה המעבד המוזיקלי של לחן השיר (יחד עם פיק שעיבד את הקולות בשיר) והורתה לפיק לשלם לו תמלוגים שקיבל בשל ההפקה.
השתתפות באירוויזיון

השיר שובץ כשמיני בסדר ההשמעה בתחרות האירוויזיון בשנת 1998 (מבין 25 מדינות). בשלב ההצבעה המשודרת בתחרות עמד השיר במירוץ צמוד עם השיר המלטזי ("The one that I love"). ההכרעה ביניהם הושגה בסיום ההצבעה ממש: מקדוניה, המדינה האחרונה למסור קולותיה, העניקה לישראל 8 נקודות, ושמה של מלטה עדיין לא הוזכר; לאחר שבריטניה זכתה ב-10 נקודות ממקדוניה שיערו רבים מן הצופים שמלטה תקבל 12 נקודות ובכך תזכה בתחרות, אך המקדונים הפתיעו כשבחרו להעניק 12 נקודות לקרואטיה. בכך ניצח השיר הישראלי לאחר שקיבל 172 נקודות בסך הכל.
בהופעה לבשה אינטרנשיונל שמלה בעיצובה של גלית לוי. לאחר הניצחון עלתה אינטרנשיונל לבמה לשיר שנית את השיר כשהיא לבושה בשמלה ייחודית שעיצב עבורה מעצב האופנה הצרפתי ז'אן-פול גוטייה; חלקה העליון כלל כנפיים שהיו עשויות ממעין נוצות ציפורים צבעוניות. השמלה זכתה לכינוי "שמלת התוכי".
בעקבות זכייתו הגיע השיר למקומות גבוהים במצעדי הפזמונים הארציים של מספר מדינות: בין השאר הגיע למקום הראשון בספרד, למקום השני בבלגיה, למקום השלישי בשוודיה ולמקום ה-11 בבריטניה. במצעד הפזמונים העברי השנתי של רשת ג' לשנת תשנ"ח דורג השיר במקום השני.
בשנת 2005 נבחר השיר בהצבעה אינטרנטית להיות אחד מ-14 השירים המועמדים לזכייה כשיר האהוב ביותר של תחרויות האירוויזיון. היה זה במסגרת המופע Congratulations שהועלה לכבוד מלאת יובל 50 שנה לתחרות, שהתקיים בדנמרק בחודש אוקטובר באותה שנה. במופע הוקרן הביצוע המקורי של השיר על גבי מסך, ואינטרנשיונל הצטרפה לביצועו בלוויית שש רקדניות שהיו מצוידות במניפות נוצות ציפורים ענקיות. בהצבעה במסגרת המופע דורג השיר במקום ה-13.
פרשנות למילים

אינטרנשיונל מציינת כי השיר אינו עוסק בה ובדמותה אלא מתייחס לכלל הנשים ומוקדש להן. יש הטוענים כי משמעות השיר מתייחסת למאבקם של הקהילה הלהט"בית והקווירית בכלל ולנשים טרנסיות בפרט, לקבלה, הכרה ושוויון זכויות. המילים "יש קסמים ויש ימים קשים" רומז על התהליך של התאמה מגדרית. השיר מהלל את הטרנסיות ומעלה אותן לדרגה של מלכות ואלות. עם זאת, השיר זוכר את הטרנסיות, שנודו, נרדפו, ונרצחו רק כי היו טרנסיות, אך קולן לא נשמע ("יש נשים, דמעות של החיים, הן ישאו תפילה ללא מילים").
בתרבות פופולרית

שיר זה נכלל במחזמר הלהיטים "מרי לו" שעלה לראשונה בתיאטרון הבימה בשנת 2002 ומבוסס על 25 משיריו של צביקה פיק.
במרוצת השנים, זכה השיר להצלחה רבה בישראל ומחוצה לה ובשנת 2022 נכלל ברשימת "20 שירי הגאווה הטובים ביותר – בכל הזמנים" של מאקו.
מיקומי שיא

|   ‏‏‏  מצעדים ודירוגים (1998)> מדינה |   ‏‏‏  מצעדים ודירוגים (1998)> מצעד |   ‏‏‏  מצעדים ודירוגים (1998)> מיקום שיא |   ‏‏‏  מצעדים ודירוגים (1998)>  |
| --- | --- | --- | --- |
|  אוסטריה | Ö3 אוסטריה טופ 40‏ | 37 |  |
|  אוסטרליה | מצעד הסינגלים האוסטרלי | 63 |  |
|  איסלנד | הפלייליסט | 24 |  |
|  אירופה | אירופה הוט 100 | 13 |  |
|  אירלנד | מצעד הסינגלים האירי | 10 |  |
|  גרמניה | GfK – טופ 100 | 47 |  |
|  הולנד | מצעד 40 הסינגלים ההולנדיים | 11 |  |
|  הולנד | מצעד 100 הסינגלים ההולנדיים | 11 |  |
|  הממלכה המאוחדת | מצעד הסינגלים הבריטי | 11 |  |
|  ולוניה | אולטראטופ 40 | 4 |  |
|  ישראל | המצעד הלועזי השבועי של רשת ג' | 1 |  |
|  לטביה | לטביה טופ 40 | 9 |  |
|  נורווגיה | VG-lista | 12 |  |
|  סקוטלנד | מצעד הסינגלים הסקוטי | 8 |  |
|  פינלנד | המצעדים הפיניים הרשמיים | 7 |  |
|  פלנדריה | אולטראטופ 50 | 2 |  |
|  צרפת | SNEP | 59 |  |
|  שוודיה | סוורייטופליסטן | 3 |  |
|  שווייץ | המצעד השווייצרי | 15 |  |
|   ‏‏‏  מצעדי סוף שנה (1998)> מדינה |   ‏‏‏  מצעדי סוף שנה (1998)> מצעד |   ‏‏‏  מצעדי סוף שנה (1998)> מיקום שיא |   ‏‏‏  מצעדי סוף שנה (1998)>  |
| --- | --- | --- | --- |
|  ולוניה | אולטראטופ 40 | 55 |  |
|  ישראל | המצעד העברי השנתי של רשת ג' | 2 |  |
|  פלנדריה | אולטראטופ 50 | 27 |  |
|  שוודיה | סוורייטופליסטן | 34 |  |
נתוני מכירות

| מקום | תארים | מכירות |
| --- | --- | --- |
| בלגיה (BEA) | זהב | 25,000 |
| שוודיה (GLF) | זהב | 15,000 |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| הולנד | 18 במאי 1998 | תקליטור | דנה • CNR |  |
| כלל העולם | 25 במאי 1998 | תקליטור | דנה • CNR |  |
| יוון | 1998 | תקליטור | FM |  |
| אוסטרליה | 1998 | תקליטור | דאנס פול |  |
| איטליה | 1998 | [[תקליט|תקליט 12 אינץ']] | דאנס פול |  |
| צרפת | 1998 | [[תקליט|תקליט 12 אינץ']] | CNR צרפת |  |
| הממלכה המאוחדת | 1998 | [[תקליט|תקליט 12 אינץ']] | דאנס פול |  |
| הממלכה המאוחדת | 15 ביוני 1998 | תקליטור | דאנס פול |  |
| ספרד | 15 ביוני 1998 | תקליט 12 אינץ' | דאנס פול |  |
| אירופה | 19 ביוני 1998 | תקליטור | CNR |  |
סאגת וינלנד (סדרת אנימה)

| --- | --- |
 
 סוגה:  פעולה הרפתקאות דרמה היסטורית
 יוצר:  מאקוטו יוקימורה (אנ')

 אנימה
 אורך פרק:  25 דקות
 במאי:  שוהיי יאבוטה
 תסריטאי:  הירושי סקו
 אולפני אנימציה:  Wit Studio (העונה הראשונה) MAPPA (העונה השנייה)
 רשת שידור:  NHK General TV (העונה הראשונה) Tokyo MX, BS11, GBS, AT-X (העונה השנייה)
 תקופת שידור מקורית:  7 ביולי 2019 – 20 ביוני 2023
 מספר העונות:  2
 מספר הפרקים:  48
סאגת וינלנד (ביפנית: ヴィンランド・サガ) היא סדרת אנימה המבוססת על סדרת מאנגה באותו השם מאת מאקוטו יוקימורה. העונה הראשונה של הסדרה, אשר הופקה על ידי אולפני Wit Studio, עלתה לראשונה לשידור בשנת 2019, והעונה השנייה של הסדרה, אשר הופקה על ידי אולפני MAPPA, עלתה לראשונה לשידור בשנת 2023. האת שתי העונות ביים שוהיי יאבוטה, ואת התסריטים של שתי העונות כתב הירושי סקו, על אף ששתי אולפנים שונים הפיקו כל עונה. את המוזיקה של הסדר הלחין יוטאקה יאמאדה.
שתי העונות זמינות בשירותי הזרמת המדיה נטפליקס ופריים וידאו ברחבי העולם.
תקציר העלילה

עלילת הסדרה מתרחשת במהלך המאה ה-11 בסקנדינביה במהלך התקופה הוויקינגית, ומתמקדת בת'ורפין, לוחם איסלנדי צעיר אשר שואף לקחת חלק במלחמות בדומה לאביו. בתחילת הסדרה אביו נרצח על ידי כוחותיו של מנהיג השבט אסקלאד. ת'ורפין, אשר מעוניין להרוג את אסקלאד כנקמה על רצח אביו, מתחיל להתאמן ולעבוד כשכיר חרב עבורו על מנת שהוא יוכל בבוא היום לקחת חלק בדו-קרב נגד אסקלאד.
במהלך הסדרה ת'ורפין מוצא עצמו בכמה מהמלחמות הגדולות ביותר בתקופה הוויקינגית, כולל בפלישה לאנגליה.
הדמויות הראשיות

ת'ורפין - גיבור הסדרה. לוחם מתבגר בפלוגתו של אסקלאד. הוא שונא את אסקלאד על כך שהוא רצח את אביו, והוא נשבע שבעתיד הוא יהרוג אותו בדו-קרב כאשר תהיה לו את ההזדמנות לעשות זאת. על מנת שהוא יוכל לקחת חלק בדו-קרב נגד אסקלאד הוא חייב לעשות דברים שונים עבור אסקלאד, כגון הרג של מנהיגים של האויב. הדמות מבוססת באופן רופף על חוקר הארצות האיסלנדי ת'ורפין קרלספני (980 – 1007).
אסקלאד - מנהיג ערמומי וכריזמטי של שבט ויקינגי. האנטגוניסט הראשי בסדרה.
ת'ורקל - לוחם ויקינגי ודודו של ת'ורפין אשר אוהב במיוחד להילחם.
קנוט - נסיך דני בן 17. הדמות מבוססת על המלך ההיסטורי קנוט הגדול אשר היה מלך אנגליה, דנמרק ונורווגיה.
איינר - הוצג בעונה השנייה. איינר היה חוואי מצפון אנגליה אשר במהלך הכיבוש הוויקינגי הפך לעבד. איינר ות'ורפין הופכים לחברים טובים.
ראו גם

סאגת וינלנד
הערות שוליים

↑  "Vinland Saga". Sentai Filmworks. ארכיון מ-9 בדצמבר 2022. נבדק ב-18 ביוני 2023. {{cite web}}:  (עזרה)
↑  Chapman, Paul (1 בספטמבר 2019). "Vinland Saga TV Anime Teases Viking Violence with 2nd Cour Trailer". Crunchyroll. ארכיון מ-10 בדצמבר 2022. נבדק ב-18 ביוני 2023. {{cite web}}:  (עזרה)
↑  Loo, Egan (24 באפריל 2019). "Vinland Saga Anime's Subtitled Promo Reveals More Cast, 24-Episode Run, July 6 Debut". Anime News Network. ארכיון מ-24 באפריל 2019. נבדק ב-24 באפריל 2019. {{cite web}}:  (עזרה)
↑  Loo, Egan (6 בפברואר 2019). "Vinland Saga Anime's 1st Animated Promo Unveils Main Cast, Additional Staff". Anime News Network. ארכיון מ-7 בפברואר 2019. נבדק ב-6 בפברואר 2019. {{cite web}}:  (עזרה)
דדו בר כליפא

| --- | --- |

תת-אלוף דדו בר כליפא, במהלך הענקת דרגות האלוף, אוקטובר 2024
 לידה:  20 באוגוסט 1976 (בן 48) קריית אונו, ישראל ישראל
 מדינה:  ישראל 
 כינוי:  דדו
 השתייכות:   צבא הגנה לישראל
 תקופת הפעילות:  מ-1994
 דרגה:    אלוף
 תפקידים בשירות
  מפקד גדוד שקד   מפקד בא"ח גבעתי   נספח צה"ל במארינס   מפקד החטיבה הדרומית ברצועת עזה   מפקד חטיבת גבעתי   מפקד עוצבת סיני ומפקד קורס פו"ם אלון   מפקד עוצבת געש   ראש אכ"א
 פעולות ומבצעים
   המערכה ברצועת הביטחון  האינתיפאדה השנייה  מבצע חומת מגן    מלחמת לבנון השנייה  מבצע עופרת יצוקה  מבצע עמוד ענן  מבצע שובו אחים    מבצע צוק איתן  מלחמת חרבות ברזל
 
דוד (דָּדוֹ) בַּר כָּלִיפָא (נולד ב-20 באוגוסט 1976) הוא קצין בצה"ל בדרגת אלוף, המשרת כראש אגף כוח האדם. קודם לכן שירת כמפקד עוצבת געש, מפקד עוצבת סיני, מפקד חטיבת גבעתי, מפקד החטיבה הדרומית ברצועת עזה, נספח צה"ל במארינס, מפקד בא"ח גבעתי ומפקד גדוד שקד.
ביוגרפיה

בר כליפא נולד וגדל בקריית אונו. למד בפנימייה הצבאית לפיקוד "אור עציון" ובמכינה קדם-צבאית "חוסן" בפדואל. התגייס לצה"ל בשנת 1994, שובץ בחטיבת גולני והתקבל לסיירת גולני. עבר הכשרה כלוחם, קורס מ"כים חי"ר וקורס קציני חי"ר. בסיום הקורס שב לחטיבה ושימש מפקד צוות בפלנ"ט גולני. בהמשך מונה למפקד פלוגת מסלול בחטיבת גולני, ולקח חלק בלחימה בדרום לבנון. לאחר מכן שימש מפקד פלוגה בבה"ד 1. בשנת 2002 עבר לחטיבת גבעתי, ומונה למפקד פלוגת החוד בגדוד צבר. לאחר נפילת מחליפו, רס"ן חגי ביבי, שב לשמש לזמן מה מפקד הפלוגה. לאחר מכן שימש סגן מפקד גדס"ר גבעתי. בשנת 2003 נרשמה לו הערה פיקודית על מעורבותו במותם של ארבעה חיילים ברצועת עזה אשר עלו על מטען גחון סמוך לדוגית[דרוש מקור]. בהמשך מונה למפקד בית הספר להכשרות בגדס"ר גבעתי. לאחר מכן שימש מפקד "סדרת קומנדו" בחטיבת גבעתי. בסיום תפקידו יצא ללימודים בפו"ם.
באוגוסט 2008 הועלה לדרגת סא"ל ומונה למפקד גדוד שקד, והוביל אותו בלחימה במבצע עופרת יצוקה, בין היתר בקרב בשכונת תל אל-הווא, בתפקיד זה שירת עד 15 באוגוסט 2010. בהמשך מונה למפקד בא"ח גבעתי בין השנים 2010–2012. לאחר מכן מונה לנספח צה"ל במארינס בין השנים 2012–2014. ב-17 באוגוסט 2014 הועלה לדרגת אל"ם ומונה למפקד החטיבה הדרומית ברצועת עזה, ושימש בתפקיד עד 18 באוגוסט 2016. לאחר מכן היה חניך במכללה לביטחון לאומי במחזור מ"ד (2016–2017). ב-20 ביולי 2017 מונה למפקד חטיבת גבעתי, ושימש בתפקיד עד 14 ביולי 2019.
ב-25 ביולי 2019 הועלה לדרגת תא"ל. ב-1 באוגוסט 2019 נכנס לתפקידו כמפקד עוצבת סיני, וב-16 בספטמבר מונה במקביל למפקד קורס פו"ם אלון במכללה הבין-זרועית לפיקוד ולמטה, תפקידים אותם מילא עד 18 במאי 2022. ב-29 במאי 2022 מונה למפקד עוצבת געש, ופיקד עליה במלחמת חרבות ברזל.
ב-8 באוקטובר הועלה לדרגת אלוף, וב-18 בנובמבר 2024 נכנס לתפקידו כראש אגף כוח האדם.
חיים אישיים

בר כליפא מתגורר בכפר פינס, נשוי לקרין ואב לחמישה. בעל תואר ראשון במנהל עסקים מהקריה האקדמית אונו, ותואר שני במדע המדינה מאוניברסיטת חיפה.
הערות שוליים

↑  מערכת אתר צה"ל, מפקד חדש לחטיבה הדרומית באוגדת עזה: אל"ם דדו בר-כליפא, באתר צה"ל (דרך ארכיון האינטרנט), 17 באוגוסט 2014
↑  מיכל קליין ונעמי נידם, 25 שנה לגבעתי לחטיבה הסגולה, במחנה, 18 באוגוסט 2008, כפי שהועלה באתר "שבו"ז חיילים"
↑  עמיר רפפורט, פרק ה': אקשן הוליוודי, באתר nrg‏, 25 באפריל 2004
↑  נעמי נידם, הם ירו שם כמו משוגעים. המ"מ אמר: "אתה מוכן לבוא למות אִתי?", במחנה, 23 בינואר 2009, כפי שהועלה באתר פרש
↑  שי לוי, ‏רעל בעיניים: כך נראה שבוע מלחמה של חיילי גבעתי, באתר ‏מאקו‏, 9 באוקטובר 2011
↑  לילך שובל, מינויים בצה"ל: שני מפקדי יחידות מיוחדות ישמשו מפקדי חטיבה, באתר ישראל היום, 19 בנובמבר 2013
↑  שי לוי, ‏"לא אפתח פה על מה מחכה בצד השני, ברור שלא יחכו לנו מטרות קרטון", באתר ‏מאקו‏, 18 בפברואר 2022
↑   רשימת המפקדים החדשים בצה"ל, באתר צה"ל, 25 בינואר 2022
↑   צפו בטקס החלפת מאו"ג 36, באתר צה"ל, 29 במאי 2022
↑   הוענקו דרגות אלוף לתא"ל דדו בר כליפא ולתא"ל דן גולדפוס, באתר צה"ל, 8 באוקטובר 2024
תא"ל דדו בר כליפא הועלה לדרגת אלוף בטקס שנערך במחנה "רבין" (הקריה) בראשות הרמטכ"ל, רא"ל הרצי הלוי ובמעמד שר הביטחון, יואב גלנט ובנוכחות חברי פורום מטכ"ל, מפקדים ובני משפחה
קלי רתרפורד

| --- | --- |

קלי רתרפורד
 לידה:  6 בנובמבר 1968 (בת 56) אליזבטאון, קנטקי, ארצות הברית ארצות הברית
 שם לידה:  Kelly Melissa Rutherford 
 מדינה:  ארצות הברית 
 תקופת הפעילות:  מ-1988
 מקום לימודים:  תיכון קורונה דל מאר 
 מספר צאצאים:  3 
 פרופיל ב-IMDb
 
קלי רתרפורד (באנגלית: Kelly Rutherford; נולדה ב-6 בנובמבר 1968) היא שחקנית אמריקאית. היא ידועה בתפקידי הטלוויזיה שלה בתור סטפני "סאם" וויטת'מור באופרת הסבון של NBC "Generations ‏" (1989–1991), בתור מייגן לואיס באופרת הסבון של פוקס, "מלרוז פלייס" (1996–1999) בתור סמנת'ה "סוני" ליסטון בסדרת הדרמה הצבאית של NBC, "הפנטגון" (2005–2006) ובשל הופעתה בתור לילי ואן דר וודסן בסדרה "אחת שיודעת" (2007–2012).
ביוגרפיה

רתרפורד נולדה ב-6 בנובמבר 1968 באליזבת'טאון (אנ'), קנטקי. אמה, אן אדוארדס, היא דוגמנית וסופרת, התגרשה מאביה של רתרפורד. היא הבכורה מבין ארבעה ילדים.
היא למדה בתיכון קורונה דל מאר (אנ') בניופורט ביץ', קליפורניה. מאוחר יותר היא למדה משחק ב-HB Studio בניו יורק, וב-Beverly Hills Playhouse בקליפורניה.